Mika Kares

Mika Kares (s. 1. marraskuuta 1978 Laitila) on suomalainen  oopperalaulaja. 

Kareksen taiteellisen uran alku oli musikaaleissa ja näytelmissä Eurajoella, Luvialla ja Raumalla. Klassista laulua Kares on opiskellut Raumalla, Porissa ja Eurajoella. Kares on vuodesta 2006 lähtien järjestänyt hyväntekeväisyyskonsertteja, joiden tuotto on jaettu Satakunnan alueen koulujen taide- ja musiikkitoiminnan tukemiseksi. Vuodesta 2013 Kares on pitänyt vuosittain laulun mestarikurssia Eurajoen kristillisellä opistolla. Vuonna 2014 Kareksen ehdotuksesta perustettiin yhdessä Eurajoen kunnan kanssa klassisen laulun festivaali Eurajoki Bel Canto ja vuodesta 2015 Kares on toiminut Rauma Festivo kamarimusiikkifestivaalin taiteellisena johtajana. Satakuntaliitto on palkinnut hänet työstään Satakunnan maakunnan hyväksi Satakuntamitalilla.

Kares opiskeli laulua Rauman musiikkiopistossa 1999–2001, Porin Palmgren-konservatoriossa 2001–2003 ja Helsingin ammattikorkeakoulu Stadiassa 2003–2005. Sibelius-Akatemiassa hän aloitti opinnot 2004. Karlsruhessa hän opiskeli laulua Roland Hermannin johdolla.Savonlinnan Oopperajuhlat, Mika Kares 

Kares oli kiinnitettynä Badisches Staastheaterin solistikuntaan Karlsruhessa 2005–2010. Siellä hänen roolejaan olivat muun muassa Don Carloksen Filip II, La Bohèmen Colline, I masnadierin Massimiliano ja Taikahuilun Sarastro.Boris Orlob Management, Mika Kares  Tämän jälkeen hän on jatkanut uraansa vapaana taiteilijana ja esiintynyt useissa oopperataloissa, kuten Baijerin valtionooppera, Lontoon Royal Opera House, Milanon Teatro alla Scala, Pariisin ooppera, Madridin Teatro Real, Salzburgin festivaali, Wienin valtionooppera ja Zürichin ooppera. Näissä kaupungeissa hän on työskennellyt kuuluisien kapellimestarien, kuten Teodor Currentzisin,  Lorin Maazelin, Zubin Mehtan, Marc MinkowskinOulunsalo soi 2014, Mika Kares  ja Nikolaus Harnoncourtin johdolla.Theater an der Wien, Mozart-Trilogie

Tärkeitä oopperarooleja hänen repertuaarissaan ovat erityisesti lukuisat Verdi-roolit, kuten Filippo II (Don Carlo), Zaccaria (Nabucco), Jacopo Fiesco (Simone Boccanegra), Attila (Attila), il Conte di Walter (Luisa Miller) ja Massimiliano Moor (I masnadieri).  Wagner-roolit ovat olleet erityisen tärkeä osa Kareksen uraa, kuten esimerkiksi Daland (Lentävä hollantilainen), Heinrich der Vogler (Lohengrin), Hunding (Die Walküre), Landgraf Hermann (Tannhäuser) ja Wotan (Das Rheingold). Vuosiksi 2020-2022 Kares oli kiinnitetty laulamaan debyyttinsä kolmessa suuressa Wagner-roolissa, joista hänen ohjelmistoonsa tulivat vuonna 2020 kuningas Marke (Tristan ja Isolde), 2021 Gurnemanz (Parsifal) ja vuonna 2022 Hagen (Götterdämmerung).  

Kareksen konserttiepertuaari on myös laaja. Hänen konserttiohjelmistossaan ovat muun muassa Mozartin Requiemin, Verdin Requiemin, Beethovenin 9. sinfonian, Mahlerin 8. sinfonian, Šostakovitšin 14. sinfonian, Mahlerin 8. sinfonian ja Rossinin Stabat Materin bassosolistiosuudet. Kares on esiintynyt useiden merkittävien orkesterien solistina, kuten Wienin filharmonikkojen,Wiener Philharmoniker, Concert in Rome  Concentus Musicus Wienin, MusicAeternan, Bonnin Beethoven Orkesterin, Danish Radio Symphony orchestran, RTVE Radio orchestran, Helsingin kaupunginorkesterin ja Radion sinfoniaorkesterin kanssa. 

Vuonna 2009 hänelle myönnettiin "Der Goldene Fächer" -palkinto, joka myönnetään Badisches Staatstheaterin vuoden parhaalle laulajalle. Kares oli myös Savonlinnan oopperajuhlien Vuoden Taiteilija kesällä 2008. Kunnianosoituksena hänelle myönnettiin Beniamino Gigli -palkinto keväällä 2015 hänen menestykkäistä tulkinnoistaan bel canto -repertuaarin parissa. 

Mika Kareksen levytys Dalandin roolissa Wagnerin oopperassa Lentävä hollantilainen oli ehdokkaana Gramophone-palkinnon saajaksi vuonna 2014. Das Opernwelt palkitsi tämän levyn Kuukauden levy -palkinnolla ja Diapason-lehti myönsi samaiselle äänitykselle Diapason d´Or:n eli kultaisen tähden. Syksyllä 2016 ilmestyi Sony Classical -levymerkille tehty W.A. Mozartin säveltämä Don Giovanni, jossa Kares lauloi Il Commendatoren roolin, on myös voittanut lukuisia kansainvälisiä palkintoja, joista merkittävimpänä BBC Music Magazine Award. Syksyllä 2018 julkaistiin Boris Godunovin levytys, jossa Kares laulaa Pimenin rooli. Tämä levytys tehtiin BIS-levymerkille yhdessä Göteborgin sinfonikkojen kanssa, jota johti Maestro Kent Nagano. 

Esiintymistensä ohella Kares on Ylen ja Uusirauma-lehden kolumnisti ja pitää blogia raumalainen.fi-nettipalvelussa. Hän on myös perustanut omaa nimeään kantavan lastenlaulujen sävellyskilpailun.Tamperelainen 7.2.2014 Mika Kares saa tottua Marjukka Tepposen korvapuusteihin 

Kares toimii myös laulunopettajana. Hän on pitänyt lukuisia mestarikursseja ja mentoroi useita opiskelijoita, kuten Timo Mustakallio -laulukilpailun vuonna 2015 voittanutta Markus SuihkostaHannu-Ilari Lampila, Mustakallio-voittaja innostui laulusta lukiossa. Helsingin Sanomat 21.7.2015, Merikanto-laulukilpailun 2015 voittanutta Hannakaisa Nyröstä, kansainvälisen Sibelius-laulukilpailun 2015 voittanutta Aarne Pelkosta ja kansainvälisen Lauritz Melchior -laulukilpailun 2014 voittanutta Tiina-Maija Koskelaa.

Tunnustuksia
 Timo Mustakallio -laulukilpailun 2. palkinto 2004
 Savonlinnan Oopperajuhlien Vuoden taiteilija 2008Savonlinnan Oopperajuhlat, Vuoden taiteilija 
 Badenin valtionoopperan parhaan laulajan Der Goldene Fächer -palkinto 2009
 Suomen Wagner-seuran Bayreuth-stipendi, 2010Bayerische Staatsoper Biographie Mika Kares 
 Kotiseututyön hopeinen ansiomerkki 2011 Rauma Festivo, Mika Kares 
 Das Opernweltin kuukauden levy ja Diapason d`Or (Kultainen tähti) Dalandin roolista Wagnerin oopperassa Lentävä Hollantilainen 2013. 
 Länsi-Suomen kulttuurimitali 2013 
 Eurajoki Bel Canto -festivaalin taiteellinen johtaja 2014– Eurajoki Bel Canto 2014 
 Gramophone-palkintoehdokkuus Wagnerin Lentävä Hollantilainen -levytyksestä 2014Etelä-Suomen Sanomat 1.8.2014: Useita suomalaisia mukana Gramophone-palkintojen ehdokaslevyillä
 Rauma Festivo -kamarimusiikkifestivaalin taiteellinen johtaja 2015– Satakunnan Kansa 8.8.2014: Mika Kares Rauma Festivon taiteelliseksi johtajaksi 
 Beniamino Gigli -palkinto 2015 
 Satakuntamitali 2017http://www.satakuntaliitto.fi/satakuntamitalit 
 BBC Music Magazine Award 2017 - Opera Cathegory.http://ls24.fi/uutiset/karekselle-arvostettu-bbc-music-magazine-palkinto-tulossa-ensi-ilta-covent-gardenissa Karekselle arvostettu BBC palkinto

Lähteet

Aiheesta muualla
 Mika Kareksen kotisivut 
 Mika Kares - Boris Orlob Management

Luokka:Suomalaiset bassot
Luokka:Vuonna 1978 syntyneet
Luokka:Elävät henkilöt